Onsdag aften satte Nyfors' repræsentantskab en effektiv stopper for drømmene om at samle de for elforsyningsselskaber Nyfors og Himmerlands Elflorsyning i et selskab. De stemte klart nej til planerne. Det skriver Nordjyske.dk. TV2/Nord skrev i starten af september om planerne, der kunne have skabt Danmarks femtestørste elselskab og have samlet det meste af den nordjyske elforsyning. Et samlet selskab ville kunne beskæftige 245 ansatte og ville have en egenkapital på 3,8 milliarder. HEF's repræsentantskab havde allerede givet deres ja til fusionen, men der skal som bekendt to til tango. - Det blev et markant nej, og det er jeg dybt skuffet over. Men det er demokratiets regler, og det må vi bøje os for, siger Nyfors' formand Gerda Pedersen til Nordjyske.dk. De to selskaber arbejder allerede sammen om selskabet Bredbånd Nord, der leverer telefoni, tv og internet til nordjyderne.
Det lykkes ikke at samle de to forsyningsselskaber Nyfors og HEF til et selskab.